
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 301 

29 Απριλίου 2009 


ΥΠΟΥΡΓΕΙΟ ΔΙΚΑΙΟΣΥΝΗΣ 


Αριθμ. 67090 

Προκήρυξη διαγωνισμού για την πλήρωση κενών θέσεων 
ειδικών αμίσθων Υποθηκοφυλάκων έτους 2009. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη τις διατάξεις: 

1) Των άρθρων 11 και 13 του ν. 2993/2002 (ΦΕΚ 
58/26.3.2002 τ.Α') όπως ισχύει σήμερα μετά την τρο¬ 
ποποίηση με το αρ. 59 του ν. 3160/2003 (ΦΕΚ 165/ 
Α/2003). 

2) Την υπ’ αριθμ. 62721/15.4.2002 απόφαση του Υπουρ¬ 
γού Δικαιοσύνης (ΦΕΚ 483/Β/18.4.2002) όπως τροπο¬ 
ποιήθηκε με τις 145967/8.10.2003 (ΦΕΚ 1572/Β/2003) και 
58087/10.4.2009 (ΦΕΚ 710/Β/09) όμοιες αποφάσεις. 

3) Την υπ’ αριθμ. 36390/2005 (ΦΕΚ 533/Β/2005) κοινή 
απόφαση των Υπουργών Οικονομίας και Οικονομικών 
και Δικαιοσύνης «Καθορισμός ποσού εξέταστρων του 
διαγωνισμού Αμίσθων Υποθηκοφυλάκων». 

4) Τις διατάξεις των άρθρων 5 του ν. 3242/2004 και 16 
του ν. 3448/2006 σχετικά με την αυτεπάγγελτη αναζή¬ 
τηση δικαιολογητικών 

5) Την υπ’ αριθμ. 56558/2004 (ΦΕΚ 842/Β/2004) από¬ 
φαση του Υπουργού Δικαιοσύνης «Μεταβίβαση αρμο¬ 
διοτήτων...», όπως ισχύει σήμερα. 

6) Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

Προκηρύσσουμε 

Διαγωνισμό για την πλήρωση των κενών θέσεων των 
ειδικών αμίσθων Υποθηκοφυλάκων της χώρας, που θα 
διεξαχθεί στην έδρα του Πρωτοδικείου Αθηνών, με ημε¬ 
ρομηνία έναρξης του διαγωνισμού (δηλαδή ελέγχου των 
δικαιολογητικών από την αρμόδια Οργανωτική Επιτρο¬ 
πή) την 1η Ιουνίου 2009. 

Το πρόγραμμα διεξαγωγής των γραπτών εξετάσεων 
καθορίζεται με απόφαση της Κεντρικής Επιτροπής και 
γνωστοποιείται στον Πρόεδρο της Οργανωτικής Επι¬ 
τροπής, θα αναρτηθεί δε στο Κατάστημα του Πρωτο¬ 
δικείου Αθηνών. 

Όσοι επιθυμούν τη συμμετοχή τους στο διαγωνισμό 
οφείλουν πέντε (5) ημέρες τουλάχιστον προ της ημέ¬ 
ρας ενάρξεως αυτού να υποβάλουν στο Γραμματέα 


της οικείας Τριμελούς Οργανωτικής Επιτροπής σχε¬ 
τική αίτηση - υπεύθυνη δήλωση, την οποία μπορούν 
να αναζητήσουν και στην ιστοσελίδα του Υπουργείου 
Δικαιοσύνης (νννννν.πιίηίείΓγοήυεΙίοθ^Γ), στην οποία θα 
δηλώνουν απαραίτητα το Υποθηκοφυλακείο στο οποίο 
επιθυμούν να διορισθούν καθώς και τα εξής: 

1) ότι έχουν τα προσόντα διορισμού που απαιτούνται 
από το άρθρο 13 παρ. 5 του ν. 2993/2002, σε συνδυασμό 
με τις διατάξεις του άρθρου 21 του ν.2830/2000, όπως 
ισχύει (ηλικία διοριζόμενου), και 

2) ότι δεν έχουν τα κωλύματα του άρθρου 16 του Καν. 
Δ/τος της 19/23.7.1941, δηλαδή ότι: α) έχουν την ελληνική 
ιθαγένεια, β) προκειμένου για άνδρα, ότι εκπλήρωσε 
τις στρατιωτικές του υποχρεώσεις ή ότι έχει νόμιμα 
απαλλαγεί από αυτές, γ). γα) δεν τελεί σε δικαστική 
συμπαράσταση, γβ) δεν παραπέμφθηκε με τελεσίδικο 
βούλευμα για κακούργημα ή πλημμέλημα για αδίκημα 
κλοπής, υπεξαίρεσης, απάτης, απιστίας, δωροδοκίας 
καταπίεσης, πλαστογραφίας, ψευδορκίας, ψευδούς κα- 
ταμήνυσης, συκοφαντίας, δυσφήμισης και παράβασης 
καθήκοντος, και δεν καταδικάσθηκε αμετάκλητα για 
κακούργημα ή πλημμέλημα για αδίκημα από αυτά που 
αναφέρονται παραπάνω καθώς και ότι δεν εκκρεμεί σε 
βάρος του κατηγορία για κακούργημα ή πλημμέλημα 
ομοίως για τα αδικήματα που αναφέρονται παραπάνω, 
γγ) δεν παύθηκε, κατόπιν δικαστικής απόφασης από 
θέση δημοσίου υπαλλήλου ή υπαλλήλου Ν.Π.Δ.Δ. λόγω 
ποινικής καταδίκης ή πειθαρχικού αδικήματος και γδ) 
δεν έχει τιμωρηθεί με πειθαρχική ποινή δύο φορές την 
τελευταία διετία, εάν, κατά το χρόνο αυτό, υπηρετούσε 
σε κάποια υπηρεσία, η προϋπηρεσία της οποίας, απαι¬ 
τείται ως προσόν διορισμού για το διορισμό σε θέση 
Υποθηκοφύλακα. 

Στην ίδια αίτηση- υπεύθυνη δήλωση συμμετοχής επι¬ 
συνάπτονται επίσης τα εξής: 

α. Πιστοποιητικό αρμόδιας αρχής, από το οποίο να 
προκύπτει ότι ο υποψήφιος κατέχει τα τυπικά προσόντα 
διορισμού, που απαιτούνται σύμφωνα με το άρθρο 13 
παρ. 5 και 6 του ν. 2993/2002. 

β. Επικυρωμένο φωτοαντίγραφο αστυνομικής ταυτό¬ 
τητας, ή ελλείψει ταυτότητας, επικυρωμένη φωτοτυπία 
των κρίσιμων σελίδων (δηλ αυτών όπου αναφέρεται ο 
αριθμός, τα στοιχεία ταυτότητας καθώς και η φωτο- 

γραφία του κατόχου) του διαβατηρίου ή της άδειας 
οδήγησης ή του ατομικού βιβλιαρίου υγείας (άρθρο 25 
ν. 3731/2008 ΦΕΚ 263 Α' «Αναδιοργάνωση της δημοτικής 
αστυνομίας και ρυθμίσεις λοιπών θεμάτων αρμοδιό¬ 
τητας Υπουργείου Εσωτερικών», με το οποίο τροπο¬ 
ποιήθηκε το πρώτο εδάφιο της παρ. 4 του άρθρου 3 
του ν.2690/1999 ΦΕΚ 45 Α' «Στοιχεία αιτήσεων προς τη 
Διοίκηση»). 

δ. Αποδεικτικό καταβολής στο Γραμματέα της Επι¬ 
τροπής ποσού εξετάστρων το οποίο έχει καθορισθεί 
σε 60 ευρώ, για την κάλυψη μέρους των δαπανών του 
διαγωνισμού. 

Τα θέματα διατυπώνονται από την Κεντρική Επιτροπή 
Εξετάσεων, η οποία συνεδριάζει στην Κεντρική Υπηρε¬ 
σία του Υπουργείου Δικαιοσύνης. 

Οι υποψήφιοι διαγωνίζονται σε θέματα: α) Αστικού 
Δικαίου, β) Εμπορικού Δικαίου, γ) Πολιτικής Δικονομίας, 
δ) Κώδικα Συμβολαιογράφων, ε) Ειδικών νόμων της 
οροφοκτησίας και κάθετης ιδιοκτησίας, του Γενικού 
Οικοδομικού Κανονισμού, Δασικού Κώδικα, Φορολογί¬ 
ας μεταβίβασης ακινήτων από οποιαδήποτε αιτία και 
τελών χαρτοσήμου, των νόμων για τη σύσταση και το 
σκοπό του Οργανισμού Κτηματολογίου και Χαρτογρα- 
φήσεως Ελλάδος, για τη διαδικασία κτηματογράφησης, 
για τη δημιουργία Εθνικού Κτηματολογίου και για τη 
λειτουργία του Εθνικού Κτηματολογίου (του οργα¬ 
νωμένου συστήματος με το ν. 2664/1998) και για τις 
συμβάσεις επί κινητών ή απαιτήσεων υποκειμένων σε 
δημοσιότητα και για τις συμβάσεις παροχής ασφάλειας 
(ν. 2844/2000). Τα θέματα λαμβάνονται από την ύλη 
τη σχετική με τα καθήκοντα του υποθηκοφύλακα. Η 
εξέταση των μαθημάτων γίνεται με συνθετική παρου¬ 
σίαση πρακτικού θέματος και ερωτημάτων θεωρητικού 
χαρακτήρα. 

Οι υποψήφιοι εξετάζονται προαιρετικά σε μία έως δύο 
από τις ξένες γλώσσες, αγγλική, γαλλική, γερμανική. 

Οι εξετάσεις όλων των μαθημάτων είναι μόνο γρα¬ 
πτές. 

Οι κενές θέσεις των αμίσθων Υποθηκοφυλακείων, 
κατά περιφέρεια Ειρηνοδικείου, είναι οι εξής: 

1) Περιφέρεια Ειρηνοδικείου Τυρνάβου 

Υποθηκοφυλακείο Τυρνάβου 

2) Περιφέρεια Ειρηνοδικείου Αλμωπίας 

Υποθηκοφυλακείο Αλμωπίας (Αριδαίας) 

3) Περιφέρεια Ειρηνοδικείου Καλλονής (Μυτιλήνης) 

Υποθηκοφυλακείο Καλλονής 

4) Περιφέρεια Ειρηνοδικείου Παπάδου (Μυτιλήνης) 

Υποθηκοφυλακείο Παπάδου 

Οι Προϊστάμενοι των Εφετείων και Πρωτοδικείων 
προς τους οποίους κοινοποιείται η προκήρυξη αυτή 
καθώς και οι Πρόεδροι των οικείων Δικηγορικών Συλλό¬ 
γων, παρακαλούνται να μεριμνήσουν για την ανάρτησή 
της σε εμφανές μέρος της υπηρεσίας τους, ώστε να 
ενημερωθούν οι ενδιαφερόμενοι, οι οποίοι πρόκειται να 
λάβουν μέρος στον διαγωνισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2009 

Ο Γ ενικός Γ ραμματέας 
ΑΘΑΝΑΣΙΟΣ ΑΝΔΡΕΟΥΛΑΚΟΣ 


Αριθμ. 61067 

Προκήρυξη διαγωνισμού Συμβολαιογράφων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη τις διατάξεις: 

1) Του άρθρου 25 του Κώδικα Συμβολαιογράφων 
ν.2830/2000 (ΦΕΚ 96/16.5.2000 τ.Α'), όπως αντικαταστάθηκε 
με το άρθρο 11 του ν.2993/2002 (ΦΕΚ 58/26.3.2002 τ.Α') και 
με το άρθρο 59 του ν. 3160/2003 (ΦΕΚ 165/30.6.2003 τ.Α'). 

2) Την υπ’ αριθμ. 61829/15.4.2002 απόφαση του Υπουρ¬ 
γού Δικαιοσύνης (ΦΕΚ 483 Β'/18.4.2002), όπως τροπο¬ 
ποιήθηκε με την υπ’ αριθμ. 120790/8.10.2003 (ΦΕΚ 1538/ 
Β717.10.2003) και την υπ’ αριθμ. 61058/10.4.2009 (ΦΕΚ 
710/Β'/15.4.2009) όμοιες αποφάσεις. 

3) Την υπ’ αριθμ. 40123/18.5.2004 (ΦΕΚ Β'533/21.4.2005) 
απόφαση των Υπουργών Οικονομίας και Οικονομικών 
και Δικαιοσύνης περί «καθορισμού ποσού εξέταστρων 
του διαγωνισμού συμβολαιογράφων». 

4) Τις διατάξεις των άρθρων 5 του ν. 3242/2004 και 16 
του ν. 3448/2006 σχετικά με την αυτεπάγγελτη αναζή¬ 
τηση δικαιολογητικών. 

5) Την απόφαση του Υπουργού Δικαιοσύνης, υπ’ αριθμ. 
56568/28.5.2004 (ΦΕΚ 842 τ.Β') «Μεταβίβαση αρμοδιοτή¬ 
των του Υπουργού Δικαιοσύνης στο Γ ενικό Γ ραμματέα, 
στους Γενικούς Διευθυντές, στους Διευθυντές, στους 
Προϊσταμένους Τμημάτων της Κεντρικής Υπηρεσίας 
του Υπουργείου Δικαιοσύνης και στους Προϊσταμένους 
των περιφερειακών υπηρεσιών αυτού», όπως η απόφαση 
αυτή τροποποιήθηκε και συμπληρώθηκε με τις υπ’ αριθμ. 
82834/25.8.2005 (ΦΕΚ 1304 Β') 101266/24.10.2005 (ΦΕΚ 
1490 Β') και 9311/26.1.2006 (ΦΕΚ 104 Β') όμοιες. 

6) Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

Προκηρύσσουμε 

Διαγωνισμό για την πλήρωση κενών θέσεων Συμβο¬ 
λαιογράφων της περιφέρειας κάθε Εφετείου, στις έδρες 
των Εφετείων Αθηνών και Θεσσαλονίκης, με ημερομηνία 
έναρξης (δηλαδή ελέγχου των δικαιολογητικών από τις 
αρμόδιες Οργανωτικές Επιτροπές) την 2α Ιουνίου. 

Ο διαγωνισμός διενεργείταί: 

Α. Στην έδρα του Εφετείου Αθηνών για τους υποψη¬ 
φίους για τις έδρες Ειρηνοδικείων που υπάγονται στις 
περιφέρειες των Εφετείων Αθηνών, Πειραιώς, Λαμίας, 
Πατρών, Ναυπλίου, Καλαμάτας, Κρήτης, Αιγαίου, Δω- 
δεκανήσου. 

Β. Στην έδρα του Εφετείου Θεσσαλονίκης για τους 
υποψηφίους για τις έδρες Ειρηνοδικείων που υπάγονται 
στις περιφέρειες των Εφετείων Θεσσαλονίκης, Λάρισας, 
Δυτικής Μακεδονίας, Ιωαννίνων και Θράκης. 

Όσοι επιθυμούν τη συμμετοχή τους στο διαγωνισμό 
οφείλουν πέντε (5) ημέρες τουλάχιστον προ της ημέ¬ 
ρας ενάρξεως αυτού να υποβάλουν στο Γραμματέα 
της οικείας Τριμελούς Οργανωτικής Επιτροπής σχε¬ 
τική αίτηση - υπεύθυνη δήλωση (την οποία μπορούν 
να αναζητήσουν και στην ιστοσελίδα του Υπουργείου 
Δικαιοσύνης, νννννν.πιίηΙείΓγοίίυδΙίοθ.ρή στην οποία θα 
δηλώνουν απαραίτητα την έδρα και την περιφέρεια 
του Ειρηνοδικείου στην οποία επιθυμούν να διορισθούν, 
καθώς και τα εξής: 

1. ότι έχουν τα προσόντα διορισμού που απαιτούνται 
από τα άρθρα 19 και 21 του ν. 2830/2000, όπως ισχύει 
σήμερα και 

2. ότι δεν έχουν τα κωλύματα του άρθρου 23 του 
ν.2830/2000, δηλαδή: 

α) προκειμένου για άντρα, ότι έχει εκπληρώσει τις 
στρατιωτικές του υποχρεώσεις, ή έχει απαλλαγεί απ’ 
αυτές νόμιμα και ότι δεν έχει καταδικαστεί αμετάκλητα 
για λιποταξία ή ανυποταξία με ποινή φυλάκισης του¬ 
λάχιστον έξι μηνών. 

β) προκειμένου για άντρα, ότι είναι γραμμένος στα 
μητρώα αρρένων και προκειμένου για γυναίκα, στα γε¬ 
νικά μητρώα των δημοτών. 

γ) ότι δεν στερούνται τα πολιτικά τους δικαιώματα 
λόγω αμετάκλητης καταδίκης. 

δ) ότι δεν έχουν καταδικαστεί αμετάκλητα για κα¬ 
κούργημα 

ε) ότι δεν έχουν καταδικαστεί αμετάκλητα για πλημ¬ 
μέλημα σε ποινή φυλάκισης για τις πράξεις κλοπής, 
απάτης, υπεξαίρεσης κοινής ή στην υπηρεσία, εκβίασης, 
πλαστογραφίας, πλαστογραφίας πιστοποιητικών, πλα¬ 
στογραφίας και κατάχρησης ενσήμων, ψευδούς βεβαί¬ 
ωσης και νόθευσης, ψευδορκίας και ψευδούς ανώμοτης 
κατάθεσης, παραπλάνησης σε ψευδορκία, απιστίας, απι¬ 
στίας δικηγόρου, απιστίας σχετικής με την υπηρεσία, 
δωροδοκίας, καταπίεσης, υφαρπαγής ψευδούς βεβαίω¬ 
σης, υπεξαγωγής εγγράφου, παραβίασης υπηρεσιακού 
απορρήτου, παράβασης καθήκοντος, αδικήματος κατά 
των ηθών, παράβασης της νομοθεσίας περί ναρκωτικών, 
λαθρεμπορίας, τοκογλυφίας, περί μεσαζόντων, καθώς 
επίσης και νομιμοποίησης εσόδων από εγκληματική 
δραστηριότητα. 

στ) ότι δεν τελούν σε δικαστική συμπαράσταση, 

ζ) ότι δεν έχουν παυθεί με τελεσίδικη δικαστική από¬ 
φαση από θέση δημοσίου υπαλλήλου ή υπαλλήλου 
νομικού προσώπου δημοσίου δικαίου, δικαστικού λει¬ 
τουργού, υποθηκοφύλακα και συμβολαιογράφου λόγω 
ποινικής καταδίκης, 

η) δεν έχουν απολυθεί τελεσίδικα με απόφαση αρ¬ 
μόδιου συμβουλίου για πειθαρχικούς λόγους από θέση 
δημοσίου υπαλλήλου ή υπαλλήλου νομικού προσώπου 
δημοσίου δικαίου, δικαστικού λειτουργού, υποθηκοφύ¬ 
λακα και συμβολαιογράφου. 

Στην ίδια αίτηση - υπεύθυνη δήλωση επισυνάπτονται 
επίσης τα εξής: 

α) πιστοποιητικό αρμόδιας αρχής, από το οποίο να 
προκύπτει ότι ο υποψήφιος κατέχει τα τυπικά προσόντα 
διορισμού που απαιτούνται σύμφωνα με τα άρθρα 20 και 
21 του ν. 2830/2000, όπως ισχύουν μετά το ν.2915/2001. 

β) επικυρωμένο φωτοαντίγραφο αστυνομικής ταυ¬ 
τότητας, ή ελλείψει ταυτότητας, επικυρωμένο φωτο¬ 
αντίγραφο των κρίσιμων σελίδων (δηλαδή αυτών που 
φέρουν τα στοιχεία ταυτότητας και τη φωτογραφία 
του κατόχου) του διαβατηρίου, της άδειας οδήγησης ή 
του ατομικού βιβλιαρίου υγείας όλων των ασφαλιστι¬ 
κών φορέων, σύμφωνα με το άρθρο 25 του ν. 3731/2008 
«Αναδιοργάνωση της δημοτικής αστυνομίας και ρυθμί¬ 
σεις λοιπών θεμάτων αρμοδιότητας Υπουργείου Εσω¬ 
τερικών». 

γ) Αποδεικτικό καταβολής στο Γραμματέα της Επι¬ 
τροπής ποσού εξέταστρων, το οποίο καθορίζουμε σε 
εξήντα (60) ευρώ, για την κάλυψη μέρους των δαπανών 
του διαγωνισμού. 


Ο διαγωνισμός είναι ενιαίος για όλη τη Χώρα και γί¬ 
νεται κατά την αυτή ημέρα και ώρα για τις περιφέρειες 
όλων των Εφετείων. 

Τα θέματα είναι κοινά για τους υποψηφίους όλης της 
Χώρας και διατυπώνονται από Κεντρική Επιτροπή με 
έδρα το Υπουργείο Δικαιοσύνης. 

Οι υποψήφιοι διαγωνίζονται σε θέματα: 

α) Αστικού Δικαίου, β) Εμπορικού Δικαίου, γ) Πολιτι¬ 
κής Δικονομίας, δ) Κώδικα Συμβολαιογράφων, ε) Ειδικών 
νόμων της οροφοκτησίας και κάθετης ιδιοκτησίας, του 
Γ ενικού Οικοδομικού Κανονισμού, Δασικού Κώδικα, Φο¬ 
ρολογίας μεταβίβασης ακινήτων από οποιαδήποτε αιτία 
και τελών χαρτοσήμου, των νόμων για τη σύσταση και το 
σκοπό του Οργανισμού Κτηματολογίου και Χαρτογρα- 
φήσεως Ελλάδος, για τη διαδικασία κτηματογράφησης, 
για τη δημιουργία Εθνικού Κτηματολογίου και για τη 
λειτουργία του Εθνικού Κτηματολογίου (του οργανωμέ¬ 
νου συστήματος με το ν. 2664/1998) και για τις συμβάσεις 
επί κινητών ή απαιτήσεων υποκειμένων σε δημοσιότητα 
και για τις συμβάσεις παροχής ασφάλειας (ν. 2844/2000). 
Τα θέματα λαμβάνονται από την ύλη τη σχετική με τα 
καθήκοντα του συμβολαιογράφου και η εξέταση των 
μαθημάτων γίνεται με συνθετική παρουσίαση πρακτικού 
θέματος και ερωτημάτων θεωρητικού χαρακτήρα. 

Οι υποψήφιοι εξετάζονται προαιρετικά σε μία έως δύο 
από τις ξένες γλώσσες, αγγλική, γαλλική, γερμανική. 

Οι εξετάσεις όλων των μαθημάτων είναι μόνο γρα¬ 
πτές. 

Από τους υποψηφίους διορίζονται σε κάθε Ειρηνοδι- 
κειακή Περιφέρεια οι επιτυχόντες κατά φθίνουσα σειρά 
και μέχρι την πλήρωση όλων των κενών θέσεων. 

Τ ο πρόγραμμα του διαγωνισμού θα καθοριστεί με από¬ 
φαση της Κεντρικής Επιτροπής και θα αναρτηθεί στο 
Κατάστημα των Εφετείων Αθηνών και Θεσσαλονίκης. 

Οι κενές θέσεις συμβολαιογράφων κατά περιφέρειες 


Εφετείων είναι οι εξής: 

Α. ΠΕΡΙΦΕΡΕΙΑ ΕΦΕΤΕΙΟΥ ΑΘΗΝΩΝ 
Ειρηνοδικείο Αθηνών 15 

Ειρηνοδικείο Αμαρουσίου (Κηφισιά) 1 

Ειρηνοδικείο Αυλώνος Καρυστίας (Κονίστρες) 1 

Ειρηνοδικείο Ελευσίνας 1 

Ειρηνοδικείο Ερυθρών (Ερυθρές) 1 

Ειρηνοδικείο Θεσπιών (Βάγια) 1 

Ειρηνοδικείο ©ηβών 1 

Ειρηνοδικείο Σκύρου 1 

Ειρηνοδικείο Ταμινέων (Αλιβέρι) 1 

Β. ΠΕΡΙΦΕΡΕΙΑ ΕΦΕΤΕΙΟΥ ΠΕΙΡΑΙΩΣ 
Ειρηνοδικείο Καλαυρίας (Πόρος) 1 

Ειρηνοδικείο Πειραιώς 3 

Ειρηνοδικείο Σπετσών 1 

Γ. ΠΕΡΙΦΕΡΕΙΑ ΕΦΕΤΕΙΟΥ ΛΑΜΙΑΣ 
Ειρηνοδικείο Αμβρυσσού (Δίστομο) 1 

Ειρηνοδικείο Απεραντίων (Γρανίτσα) 1 

Ειρηνοδικείο Αταλάντης 1 

Ειρηνοδικείο Δελφών 1 

Ειρηνοδικείο Δωρίδος (Κροκύλιο) 1 

Ειρηνοδικείο Δωρίδος (Λιδωρίκι) 1 

Ειρηνοδικείο Ευρυτανίας (Προυσός) 1 

Ειρηνοδικείο Τολοφώνος (Ερατεινή) 1 

Ειρηνοδικείο Υπάτης 1 

Ειρηνοδικείο Φαλάρων (Στυλίδα) 1 

Δ. ΠΕΡΙΦΕΡΕΙΑ ΕΦΕΤΕΙΟΥ ΝΑΥΠΛΙΟΥ 
Ειρηνοδικείο Αργους 1 

Ειρηνοδικείο Αργους (Αχλαδόκαμπος) 1 

Ειρηνοδικείο Επίδαυρου (Νεα Επίδαυρος) 1 

Ειρηνοδικείο Καρύταινας 1 

Ειρηνοδικείο Κροκεών (Σκάλα) 1 

Ειρηνοδικείο Μάσσητος (Κρανίδι) 1 

Ειρηνοδικείο Τρίπολης (Αγ. Πέτρος) 1 

Ειρηνοδικείο Τρίπολης (Βλαχοκερασιά) 1 

Ειρηνοδικείο Τροπαίων (Βαλτεσινίκο) 1 

Ειρηνοδικείο Ψωφίδος (Δημητσάνα) 1 

Ειρηνοδικείο Ψωφίδος (Στεμνίτσα) 1 

Ε. ΠΕΡΙΦΕΡΕΙΑ ΕΦΕΤΕΙΟΥ ΠΑΤΡΩΝ 
Ειρηνοδικείο Αιγιαλείας (Αίγιο) 1 

Ειρηνοδικείο Αιτωλικού 1 

Ειρηνοδικείο Αποδοτίας (Άνω Χώρα) 1 

Ειρηνοδικείο Βάλτου (Αμφιλοχία) 1 

Ειρηνοδικείο Βόνιτσας 1 

Ειρηνοδικείο Ελευσίνας (Κοντοβάζαινα) 1 

Ειρηνοδικείο Ζακύνθου 1 

Ειρηνοδικείο Θερμού 1 

Ειρηνοδικείο Λαμπείας (Δίβρη) 1 

Ειρηνοδικείο Πύργου 1 

Ειρηνοδικείο Σαμαίων (Αιγιαλός) 1 

Ειρηνοδικείο Σολίου (Μύτικας) 1 

ΣΤ. ΠΕΡΙΦΕΡΕΙΑ ΕΦΕΤΕΙΟΥ ΚΑΛΑΜΑΤΑΣ 
Ειρηνοδικείο Γυθείου (Άγ. Νικόλαος) 1 

Ειρηνοδικείο Εράνης (Φιλιατρά) 1 

Ειρηνοδικείο Καλαμάτας (Θούρια) 1 

Ειρηνοδικείο Κυπαρισσίας (Παραλία) 1 

Ειρηνοδικείο Φλεσσιάδος (Χώρα) 1 

Ζ. ΠΕΡΙΦΕΡΕΙΑ ΕΦΕΤΕΙΟΥ ΘΕΣΣΑΛΟΝΙΚΗΣ 
Ειρηνοδικείο Αλεξάνδρειας 1 

Ειρηνοδικείο Βέροιας 1 

Ειρηνοδικείο Θεσσαλονίκης 2 

Ειρηνοδικείο Σερρών 1 

Ειρηνοδικείο Φυλλίδος (Νέα Ζίχνη) 1 

Η. ΠΕΡΙΦΕΡΕΙΑ ΕΦΕΤΕΙΟΥ ΔΥΤ. ΜΑΚΕΔΟΝΙΑΣ 
Ειρηνοδικείο Καστοριάς (Μακροχώρι) 1 

Ειρηνοδικείο Σερβίων 1 


Ο. ΠΕΡΙΦΕΡΕΙΑ ΕΦΕΤΕΙΟΥ ΘΡΑΚΗΣ 
Ειρηνοδικείο Καβάλας 1 

Ειρηνοδικείο Ορεστιάδας 1 

Ειρηνοδικείο Σαμοθράκης 1 

Ειρηνοδικείο Χρυσούπολης 1 

I. ΠΕΡΙΦΕΡΕΙΑ ΕΦΕΤΕΙΟΥ ΛΑΡΙΣΑΣ 
Ειρηνοδικείο Βόλου 1 

Ειρηνοδικείο Καρδίτσας 1 

Ειρηνοδικείο Καρδίτσας (Ρεντίνα) 1 

Ειρηνοδικείο Λάρισας 1 

Ειρηνοδικείο Αλμυρού (Ν. Αγχίαλος) 1 

Ειρηνοδικείο Φαρκαδόνας (Οιχαλία) 1 

ΙΑ. ΠΕΡΙΦΕΡΕΙΑ ΕΦΕΤΕΙΟΥ ΙΩΑΝΝΙΝΩΝ 
Ειρηνοδικείο Μετσόβου 1 

ΙΒ. ΠΕΡΙΦΕΡΕΙΑ ΕΦΕΤΕΙΟΥ ΑΙΓΑΙΟΥ 
Ειρηνοδικείο Θήρας (Ανάφη) 1 

Ειρηνοδικείο Νάξου 2 

Ειρηνοδικείο Σάμου (Λιμήν Βαθέος) 2 

Ειρηνοδικείο Σάμου (Πύργος) 1 

ΙΓ. ΠΕΡΙΦΕΡΕΙΑ ΕΦΕΤΕΙΟΥ ΔΩΔΕΚΑΝΗΣΟΥ 
Ειρηνοδικείο Κω 1 

Ειρηνοδικείο Πάτμου 1 

Ειρηνοδικείο Ρόδου 1 

ΙΔ. ΠΕΡΙΦΕΡΕΙΑ ΕΦΕΤΕΙΟΥ ΚΡΗΤΗΣ 
Ειρηνοδικείο Ηρακλείου 1 

Ειρηνοδικείο Νεαπόλεως (Νεάπολη) 1 

Ειρηνοδικείο Σητείας 1 

Ειρηνοδικείο Χερσονήσου 1 


Οι Προϊστάμενοι των Εφετείων και Πρωτοδικείων 
προς τους οποίους κοινοποιείται η προκήρυξη αυτή, 
παρακαλούνται να μεριμνήσουν για την ανάρτησή της 
σε εμφανές μέρος της υπηρεσίας τους, ώστε να ενη¬ 
μερωθούν οι ενδιαφερόμενοι, οι οποίοι πρόκειται να 
λάβουν μέρος στον διαγωνισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2009 
Ο Γενικός Γραμματέας 
ΑΘΑΝΑΣΙΟΣ ΑΝΔΡΕΟΥΛΑΚΟΣ 





I ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

